**DĖL COVID-19 ligos (koronaviruso infekcijos) valdymO stacionariose socialinės globos įstaigose**

2020 m. lapkričio 17 d. Nr. DĮV-1037

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. lapkričio 4 d. sprendimu Nr. V-2468 „Dėl COVID-19 ligos (koronaviruso infekcijos) valdymo stacionariose globos įstaigose“:

1. P a v e d u Šilalės rajono teritorijoje esančių socialinės globos įstaigų, nepriklausomai nuo pavaldumo, vadovams:

1.1. įvertinti turimus žmogiškuosius išteklius, būtinoms socialinėms bei asmens sveikatos priežiūros paslaugoms teikti;

1.2. sudaryti kartu su teritorijoje veikiančia sveikatos priežiūros įstaiga ir pateikti Šilalės rajono savivaldybės administracijai slaugytojų, slaugytojų padėjėjų, socialinių darbuotojų ir socialinių darbuotojų padėjėjų rezervo sąrašus, kuris galėtų būtų pasitelkiamas siekiant užtikrinti socialinių bei asmens sveikatos priežiūros paslaugų teikimo tęstinumą stacionariose socialinės globos įstaigose.

2. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt/).

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo ar įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Valdemaras Jasevičius